Dr Säggsdaagchrieg isch usbroche, wo Egüpte d Strooss vo Tiran für die israelischi Schifffaart gspeert het, d UNO zwunge het, iiri Druppe us dr Sinaihalbinsle abzzie und 1000 Panzer und fast 100000 Soldaate an de Gränze vo Israel stazioniert het. Dr Chrieg het am 5.xa0Juni 1967 mit eme Prewentiv schlaag vo dr israelische Luftwaffe gege egüptischi Luftwaffebasene aagfange, wil Israel en Aagriff vo de Armeä vo dr Koalizioon vo Egüpte, Jordanie und Sürie erwartet het. Am Ändi vom Chrieg het Israel dr Gasasträife, d Sinaihalbinsle, d Golanhööchine, s Westjordanland und Ostjerusalem kontrolliert.